cyanic-selkie/wikianc huggingface dataset:
ராம்குமார் ராமநாதன்
2014-2016: ஆரம்பகால வாழ்க்கை
சென்னை ஓபன் டென்னிசு தொடரின் முதல் சுற்றில் முதல் தர இந்திய வீரர் சோம்தேவ் தேவ்வர்மனை வென்று காலிறுதிப் போட்டிக்குத் தகுதி பெற்றார். பின்னர், அவர் இரண்டாவது சுற்றில் மார்செல் கிரானோலஸிடம் தோற்றார்.
2015 ஆம் ஆண்டில், ராமநாதனின் விளையாட்டு பெரும்பாலும் கடினமாகவே இருந்தது. ஏப்ரல் மாதம், அவர் சென்னை ஓபன் போட்டிகளில் டட்சுமா இடோ உடன் நேர் செட்களில் தோல்வியுற்றார். சவால் நிறைந்த துருக்கியின் மெர்சின் கோப்பை போட்டியில் தனது முதல் இரட்டையர் இறுதிப் போட்டியை அடைந்தார். ரிக்கார்டோ கெடின் உடன் இணைந்து, விளையாடிய இந்த இணை இறுதிப் போட்டியில் மேட் பவிக் மற்றும் மைக்கேல் வீனஸ் ஆகியோரிடம் தோற்றது. கோலாலம்பூரில் நடைபெற்ற மலேசிய ஓபன் தொடரில் தனது இரண்டாவது ஏடிபி உலக சுற்றுப்பயணத்தில், அங்கு அவர் முதல் சுற்றில் மிக்கேல் குகுஷ்கினை வீழ்த்தினார்.
2017: சாதனை மற்றும் வெற்றிகள்
ஏப்ரல் மாதத்தில், ராமநாதன் தனது முதல் ஒற்றையர் போட்டியின் இறுதிப் போட்டியில் தாலஹாசியை சந்தித்தார். ஸ்லோவேனியாவின் பிளேஸ் ரோலாவிடம் இறுதிப் போட்டியில் ரன்னர்-அப் ஆக முடித்தார்.
2018: முதல் ஏடிபி உலக சுற்றுப்பயண இறுதிப்போட்டி
2018இல் மகாராஷ்டிரா ஓபனில் வைல்டு கார்டு மூலம் நுழைந்தார். அதில் இரண்டாவது சுற்றுகளில் மாரின் கிளிக் என்பவரிடம் நேர் செட்களில் தோல்வியடைந்தார். பின்னர் அவர் ஆஸ்திரேலிய ஓபனுக்கு தகுதிபெற்றார், அங்கு அவர் வாசெக் போஸ்பிசில் என்பவரிடம் இறுதிப் போட்டியில் தோற்றார்.
குறிப்புகள்
பகுப்பு:வாழும் நபர்கள் பகுப்பு:1994 பிறப்புகள்
ஒன்றியப் பகுதி (இந்தியா)
ஒன்றியப் பகுதி அல்லது யூனியன் பிரதேசம் (Union Territory) என்பது இந்தியாவில் ஒரு நிர்வாகப் பிரிவு ஆகும். இது மாநிலங்களைப் போலல்லாமல் நேரடியாக இந்திய நடுவண் அரசால் நிர்வகிக்கப்படுகிறது. 2022 ஆம் ஆண்டு நிலவரப்படி இந்தியாவில் 8 ஒன்றியப் பகுதிகள் உள்ளன.
தற்போதைய ஒன்றியப் பகுதிகள்
இவற்றில் புதுச்சேரி, தில்லி மற்றும் சம்மு காசுமீர்  ஆகிய மூன்று ஒன்றியப் பகுதிகள் சட்டமன்றத்துடன் கூடிய தகுதி உடையனவாகும். மற்ற ஒன்றியப் பகுதிகள் சட்டமன்றங்கள் இன்றி, நேரடியாக இந்தியக் குடியரசுத் தலைவரால் நியமிக்கப்படும் அதிகாரிகளால் நிருவகிக்கப்படுகிறது. தில்லி மற்றும் சம்மு காசுமீர் ஒன்றியப் பகுதிகளுக்கு தேர்தல் மூலம் அரசமைக்க உரிமை இருப்பினும், சட்டங்கள் இயற்றுவதற்கு முன், சட்ட முன்மொழிவுகளுக்கு இந்தியக் குடியரசுத் தலைவர் ஒப்புதல் தேவையாக உள்ளது. இந்த 3 ஒன்றியப் பகுதிகளுக்கு துணைநிலை ஆளுநர் தலைமை தாங்குவார்.
வெளி இணைப்புகள்
பகுப்பு:இந்திய மாநிலங்களும் பிரதேசங்களும் பகுப்பு:இந்திய ஆட்சிப் பிரிவுகள்
மொரியோரி மக்கள்
மொரியோரி (Moriori) எனப்படுவோர் பசிபிக் பெருங்கடலில் அமைந்துள்ள நியூசிலாந்து தீவுக்கூட்டத்தின் கிழக்கே சதாம் தீவுகளில் குடியிருக்கும் பழங்குடியின மக்கள் ஆவர். இம்மக்கள் பொதுவாக அறப் போராட்டத்தில் நம்பிக்கை கொண்டவர்களாகவும், போரை விரும்பாதவர்களாகவும் வாழ்ந்து வந்தமையினால் தரனாக்கி மாவோரி ஆக்கிரமிப்பாளர்களினால் பெரும்பாலானோர் 1830களில் அழிக்கப்பட்டனர்.
வெளி இணைப்புகள்
பகுப்பு:நியூசிலாந்தின் பழங்குடிகள்
ஓ. எம். மங்கலம் ஊராட்சி
'''ஓ.எம். மங்கலம் ஊராட்சி' (O.M. Mangalam Gram Panchayat''), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1007 ஆகும். இவர்களில் பெண்கள் 504 பேரும் ஆண்கள் 503 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சவலாப்பேரி ஊராட்சி
சவலாப்பேரி ஊராட்சி 628716 (Savalaperi Gram Panchayat), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, சவலாப்பேரி மற்றும் நாகம்பட்டி என இரு கிராமங்களை கொண்டுள்ளது.இக் கிராமங்கள் ஒன்றினைந்து சவலாப்பேரி ஊராட்சி மன்ற உறுப்பினரை தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1191 பேர் ஆவர். இவர்களில் பெண்கள் 640 பேரும் ஆண்கள் 551 பேரும் உள்ளடங்குவர்.இவ்வூரில் கொண்டையன்கோட்டை மறவர்கள் இன மக்கள் அதிகப்படியாக வசித்து வருகின்றனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரோ எதிர் வேட்
ரோ எதிர் வேட் (Roe v. Wade, 410 U.S. 113 (1973), என்பது அமெரிக்க உச்ச நீதிமன்றம் அமெரிக்க அரசியலமைப்பு கருவுற்ற பெண்கள் அரசின் தடையின்றி கருவைக் கலைக்க அனுமதித்துள்ளது என்ற தீர்ப்பை அளித்ததை குறிக்கும். இத்தீர்ப்பு, கருவைக் கலைக்க கூடாது என்ற நடுவண், மாநில அரசுகளின் சட்டங்களை செல்லாதாக்கியது. சேன் ரோ என்ற சட்ட புனைப்பெயரை உடைய நார்மன்  மெக்கார்வே 1969ஆம் ஆண்டு மூன்றாவது குழந்தைக்கு கருவுற்றார். அக்கருவை கலைக்க விரும்பினார், ஆனால் அவர் வசித்த தெக்சாசில் கருக்கலைப்பு சட்டத்திற்கு புறம்பானது. இச்சட்டத்தை எதிர்த்து மாவட்ட நீதிமன்றத்தில் வழக்கு தொடுத்தார். தெக்சாசு சார்பில் அம்மாவட்ட அரசு வழக்கறிஞர் கென்றி வேட் வாதிட்டார். மூன்று நீதிபதிகள் உள்ள அமர்வு ரோவுக்கு ஆதரவாக தீர்ப்பளித்தது. தெக்சாசு மாநிலம் இத்தீர்ப்பை எதிர்த்து அமெரிக்க உச்ச நீதிமன்றத்தில் முறையிட்டது.
சனவரி 1973இல் உச்ச நீதிமன்றத்தில் விசாரித்த ஒன்பது பேரில் ஏழு பேர் ரோவுக்கு ஆதரவான நிலைப்பாட்டை எடுத்தனர். அரசியலமைப்பின் பதினான்காவது திருத்தம் தனிநபருக்குத் தனியுரிமையை வழங்குவதால் அது எச்சமயத்தில் கருவைக் கலைக்கலாம் என்ற உரிமையை கருவுற்ற பெண்ணுக்கு வழங்குகிறது என்றனர். இந்த உரிமையானது முழுமையானது அல்ல என்றும் அரசு பெண்களின் உடல் நலனிலும் பேறு காலத்திற்கு முந்தைய நலனிலும் அக்கறையுடன் இருப்பதுடன் சமப்படுத்தி செயல்பட வேண்டுமெனவும் அறிவுறுத்தியது.
'ரோ' வழக்கில் உச்ச நீதிமன்றத்தின் தீர்ப்பு அமெரிக்க வரலாற்றில் மிகவும் சர்ச்சைக்குரிய ஒன்றாகும். சட்ட சமூகத்தில் உள்ள சிலரால் "ரோ" கடுமையாக விமர்சிக்கப்பட்டார். மேலும் சிலர் இந்த முடிவை நீதித்துறை செயல்பாட்டின் ஒரு வடிவமாக அழைத்தனர். கருக்கலைப்புக்கு எதிரான அரசியல்வாதிகளும், ஆர்வலர்களும் பல தசாப்தங்களாக இம்முடிவை முறியடிக்க முயன்றனர். 2022 சூன் 24 அன்று, அமெரிக்க உச்ச நீதிமன்றம் "டொப்சு எதிர் ஜாக்சன் மகளிர் சுகாதார அமைப்பு" வழக்கில் "ரோ"வை ரத்து செய்தது..
மேற்கோள்கள்
பகுப்பு:அமெரிக்காவில் வழக்குகள் பகுப்பு:கருக்கலைப்பு பகுப்பு:பெண்களின் உரிமைகள் பகுப்பு:1973 நிகழ்வுகள்
கோட்டையுர் ஊராட்சி
கோட்டையூர் ஊராட்சி (Kottaiyur Gram Panchayat), தமிழ்நாட்டின் விருதுநகர் மாவட்டத்தில் உள்ள வத்திராயிருப்பு வட்டாரத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6068 ஆகும். இவர்களில் பெண்கள் 2964 பேரும் ஆண்கள் 3104 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
கலாசா மொழி
கலாசா மொழி, பாக்கித்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.
கலாசா மொழி பேசுவோர் எல்லோரும் தொடக்கத்தில் தமக்கென ஒரு சமயத்தைப் பின்பற்றி வந்தனர். பிற்காலத்தில் பலர் இசுலாம் மதத்துக்கு மாறிவிட்டனர் எனினும் சுமார் 3000 பேர் வரை இன்னமும் தங்கள் மரபுவழிச் சமயத்தையே பின்பற்றி வருகின்றனர்.
இம் மொழி தொடர்பில் நிபுணரான ரிச்சார்ட்டு ஸ்ட்ராண்ட் என்பவர், கலாசா என்னும் பெயர் ஆப்கானித்தானின், நூரித்தான் மாகாணத்தில் கலாசா பள்ளத்தாக்கின் வடமேற்குப் பகுதியில் வாழும் நூரித்தானி மக்களின் இனப் பெயரோடு தொடர்பு உடையது எனக் கருதுகிறார். பல நூற்றாண்டுகளுக்கு முன் தெற்குச் சித்ரால் பகுதிவரை பரவியிருந்த இவர்களிடம் இருந்தே இப் பெயரை கலாசா மொழி பேசுவோர் பெற்றிருக்கலாம் என்பது இவர் கருத்து. எனினும், இந்திய-ஈரானிய மொழிப் பிரிவின் இன்னொரு குழுவைச் சார்ந்த நூரித்தானி மொழியாகிய கலாசா -அலா மொழிக்கும், இந்திய-ஆரிய மொழியாகிய கலாசா-முன் மொழிக்கும் எவ்வித தொடர்பும் கிடையாது.
பகுப்பு:இந்திய-ஆரிய மொழிகள்
குறைகேள் அதிகாரி
குறைகேள் அதிகாரி (Ombudsman) என்பவர் ஒர் அரசு அல்லது அமைப்பு தொர்பாக மக்களுக்கு அல்லது நுகர்வோருக்கு இருக்க கூடிய குறைகளைக் கேட்டு அதை நிவர்த்தி செய்ய முற்படும் அதிகாரி ஆவார். பொதுவாக மற்ற குறை நிவர்த்தி வழிகள் எவையும் பயனளிக்காவிட்டாலே இவர் கவனம் செலுத்துவார். அரசு அல்லது அமைப்பு இவரை நியமித்தாலும், இவர் அவற்றுன் பொது செயற்பாட்டுக்கு அப்பாலே இயங்குபவராகவே பார்க்கப்படுகிறார்.
பகுப்பு:அரசியல் பகுப்பு:நிர்வாகம் பகுப்பு:நல்லாட்சி
யமுனா நகர்
யமுனா நகர், இந்திய மாநிலமான அரியானாவிலுள்ள யமுனா நகர் மாவட்டத்தின் தலைநகராகும்.
அரசியல்
இந்த நகரம் யமுனா நகர் சட்டமன்றத் தொகுதிக்கும், அம்பாலா மக்களவைத் தொகுதிக்கும் உட்பட்டது.
சுற்றுலா
இந்த நகரம் சிவாலிக் மலையின் அடிவாரத்தில் அமைந்துள்ளது.
போக்குவரத்து
இந்த தொடர்வண்டி நிலையம் அம்ரித்சர் - கொல்கத்தா வழித்தடத்தில் அமைந்துள்ளது.
இணைப்புகள்
பகுப்பு:யமுனா நகர் மாவட்டம் பகுப்பு:அரியானா மாநிலத்திலுள்ள ஊர்களும் நகரங்களும்
நல்லமனார்கோட்டை ஊராட்சி
நல்லமனார்கோட்டை ஊராட்சி (Nallamanarkottai Gram Panchayat), தமிழ்நாட்டின் திண்டுக்கல் மாவட்டத்தில் உள்ள வேடசந்தூர் வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5299 ஆகும். இவர்களில் பெண்கள் 2671 பேரும் ஆண்கள் 2628 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஐ.எசு.ஓ 639-1
ஐ.எசு.ஓ 639-1  (ISO 639-1) என்பது ஐ.எசு.ஓ 639 பன்னாட்டு சீர்தர மொழிக் குறியீட்டின் முதற்பகுதியாகும். இது உலகின் பெரும்பாலோர் பேசும் மொழிகளை அடையாளப் படுத்தும் வகையில், 136 இரண்டெழுத்து குறியீடுகளை கொண்டுள்ளது. இவ் வெழுத்துக் குறியீடுகள் இலத்தீன் எழுத்துகளில் அமைந்துள்ளன. இவை மொழிகளைச் சுருக்கமாகக் குறிக்க பயன்படுகின்றது.
ஐ.எசு.ஓ 639-1 2002 ஆம் ஆண்டு அறிமுகப்படுத்தப்பட்டதாகும். கடைசியாக சேர்க்கப்பட்ட குறியீடு <tt>ht</tt> ஆகும். ஒரு மொழிக்கு ஐ.எசு.ஓ 639-2 குறியீடு இருப்பின் புதிய ஐ.எசு.ஓ 639-1 குறியீடு சேர்க்கப்படமாட்டாது. எனவே ஐ.எசு.ஓ 639-1 குறியீடுகள் மாற்றமடையாதவை.
2001 ஆம் ஆண்டுக்கு பிறகு சேர்க்கப்பட்ட குறியீடுகள்:
வெளியிணைப்பு
பகுப்பு:சீர்தரங்கள்
அகியாவ் சட்டமன்றத் தொகுதி
தொகுதிக்கு உட்பட்ட பகுதிகள்
இந்த தொகுதியில் போஜ்பூர் மாவட்டத்தில் உள்ள அகியாவான், கர்ஹானி, சர்போகாரி ஆகிய மண்டலங்கள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
யியோங் கியூ
யியோங் கியூ (Jiong Qiu) (邱炯) சினாவில் பிறந்த அமெரிக்க வானியலாலர் ஆவார். இவர் தன் சூரியத் தணற்கொழுத்துகள் ஆய்வுக்காக்க் காரன் ஆர்வே (Karen Harvey) பரிசைப் பெற்றார்.
கல்விப்பணி
இவர் தன் முனைவர் பட்டத்தை முடித்ததும், சூரியத் தணல் உமிழ்வு குறித்து உயராய்விலும் நேர்டியாக புவிச்சுடர் நோக்கீட்டு ஆய்வுவழி புவி வளிமண்டலத்தைக் கண்காணிப்பைத் தொடங்கவும், கலிபோரியாவில் உள்ள பெருங்கரடி சூரிய வான்காணகத்தின் முதுமுனைவர் ஆய்வுநல்கையைப் பெற்றார்.
இவர் 2005 இல் மாண்டானா, போசுமனில் அமைந்த மாண்டானா பல்கலைக்கழக இயற்பியல், வானியல் துறையில் உதவிப் பேராசிரியர் ஆனார்.
அறிவியற்பணி
இவர் கதிர் இயற்பியல், கதிர் இயங்கியல், வளிமண்டலப் புலங்களில் அரிய ஆய்வுப் பங்களிப்புகளைச் செய்துள்ளார். இவர் இப்போது மாண்டனா மாநிலப் பல்கலைக்கழகத்தில் சூரிய இயற்பியல் குழுவில் பணிபுரிகிறார். இவரது ந்டப்பு ஆராய்ச்சி ஆர்வங்களாவன பின்வருமாறு:
விருதுகள்
தேசிய அறிவியல் அறக்கட்டளை, நாசா ஆகிய அமைப்புகளில் இருந்து ஆய்வுநல்கைகளைப் பெற்றது மட்டுமன்றி, இவர் 2007 ஆம் ஆண்டுக்கான கரன் ஆர்வே பரிசையும் இவரது சூரியன் குறித்த அறிவியல்முறைப் புரிதலுக்கான பெரும்பங்களிப்புகளுக்காகவும் புவி வளிமண்டலம். புவிக் காலநிலை மீதான சூரியனின் விளைவுகளை ஆய்வு செய்த்தற்காகவும் பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:பெண் வானியலாளர்கள் பகுப்பு:அமெரிக்க வானியலாளர்கள் பகுப்பு:சீன வானியலாளர்கள்
தொண்டாமுத்தூர் வரதராஜபெருமாள் கோயில்
வரதராஜபெருமாள் கோயில் தமிழ்நாட்டில் கோயம்புத்தூர் மாவட்டம், தொண்டாமுத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது. புரட்டாசி மாதம் புரட்டாதிச் சனிக்கிழமைதோறும் திருவிழாவாக நடைபெறுகிறது.
முசுதபா அப்துல் ஜலீல்
முசுதபா அப்துல் ஜலீல்  (Mustafa Abdul Jalil) அல்லது அப்துல்-ஜலீல் (مصطفى عبد الجليل) (பிறப்பு 1952) லிபியாவின்  தேசிய இடைக்காலப் பேரவையின் தலைவராகவும் அதனால் 2011 லிபிய எழுச்சியின் பின்னணியில் நாட்டை ஆளுகின்ற காபந்து அரசுத் தலைவராகவும்   விளங்குகிறார். தனது பிறந்த ஊரான பாய்டா வின் பிரதிநிதியாகவும் உள்ளார்.
வெளியிணைப்புகள்
பகுப்பு:1952 பிறப்புகள் பகுப்பு:லிபிய அரசியல்வாதிகள் பகுப்பு:வாழும் நபர்கள்
இலங்கை சனாதிபதி
இலங்கை சனாதிபதி (President of Sri Lanka; சிங்களம்: ශ්‍රී ලංකා ජනාධිපති) என்பவர் இலங்கை சனநாயக சோசலிசக் குடியரசின் நாட்டுத் தலைவரும், சட்டப்படியான அரசுத் தலைவரும், தலைமை நிர்வாகியும் ஆவார். சனாதிபதி மத்திய அரசாங்கத்தின் முதன்மை நிறைவேற்று அதிகாரியும், இலங்கை ஆயுதப்படைகளின் தலைமைத் தளபதியும் ஆவார்.
இந்த அலுவலகம் 1972 இல் இலங்கை குடியரசாகிய போது சம்பிரதாயமான குடியரசுத் தலைவராக உருவாக்கப்பட்டது. 1972 வரை, இலங்கை இரண்டாம் எலிசபெத் மகாராணியை நாட்டுத் தலைவராகக் கொண்ட பொதுநலவாய அமைப்பின் கீழ் இலங்கை மேலாட்சி என்ற பெயரில் இருந்தது. 1978 இல் குடியரசுத் தலைவர் பதவி ஒரு நிர்வாகப் பதவியாக மாறியது, அதன் பின்னர் நாட்டின் மிக மேலாதிக்க அரசியல் அலுவலகமாக இருந்து வருகிறது.
2022 சூலை 21 முதல், இலங்கையின் அரசுத் தலைவராக ரணில் விக்கிரமசிங்க பதவியேற்றார்.
இலங்கையின் நிறைவேற்றதிகாரம் கொண்ட சனாதிபதி முறைமை
இலங்கை சுதந்திரம் அடைந்தபோது சனாதிபதியொருவர் காணப்படவில்லை. நிறைவேற்றதிகாரம் பிரதமரிடமும் titular அதிகாரம் ஆளுனரிடமும் காணப்பட்டது. 1972 அரசியலமைப்பு சட்டம் ஆளுனரை சனாதிபதி பதவிக்கு மாற்றியது எனினும் சனாதிபதி பதவி அதிகாரங்கள் அற்ற பதவியாகவே காணப்பட்டது. 1978 அரசியலமைச் சட்டத்தில் வெஸ்மினிஸ்டர் முறை பிரெஞ்சு முறையால் மாற்றீடு செய்யப்பட்டது. தனி தேர்தல் மூலம் தெரிவு செய்யப்படும், பாராளுமன்றத்தைச் சாராத நீண்ட ஆட்சிக்காலத்தைக் கொண்ட, அதிகாரம் கொண்ட சனாதிபதி முறை உருவாகப்பட்டது. சனாதிபதி முப்படைகளினதும் கட்டளைத்தளபதியாகவும் நியமிக்கப்பட்டார். பிரதமரை தெரிவு செய்யும் அதிகாரமும், பாராளுமன்றத்தை களைக்கும் அதிகாரமும் வழங்கப்பட்டது.
இலங்கையின் சனாதிபதி முறைமை பிரான்சின் சனாதிபதி முறைமையைவிட அதிகாரம் கூடியதாக காண்ப்படுகிறது. இலங்கையின் சனாதிபதி இலங்கை அரசின் எல்லா நடைமுறைகளிலும் ஈடுபடக்கூடியதாக உள்ளது. அமைச்சரவை அதிகாரங்களை சனாதிபதி செயளாலருக்கு வழங்குவதன் மூலம் கடந்துச் செல்ல முடியும்.
சனாதிபதிக்கு எதிராக வழக்குத் தொடரமுடியாது. ஆனால் பாராளுமன்றத்தின் மூன்றில்-இரண்டு பெரும்பான்மையினரின் அதிகாரத்தால் பதவி விழக்க முடியும். நாட்டில் அவசரகாலசட்டத்தை பிரப்பிக்க முடியும் இதன் பொது சனாதிபதிக்கு பாராளுமன்றத்தின் சட்டங்களுக்கு கட்டுப்பட வேண்டிய அவசியமில்லை. 1994 சனாதிபதி தேர்தலின் போது சந்திரிகா பண்டாரநாயக குமாரதுங்க நிறைவேற்றதிகாரம்　கொண்ட　சனாதிபதவியை　நீக்குவதாக வாக்களித்தார், எனினும் இது நடைமுறை படுத்தவில்லை. இலங்கையில் சனாத்பதிமுறைமை நீக்கபட வேண்டும் என்ற கருத்து வலுத்து வருகின்றது. 2015.01.08 ஆம் திகதி நடைபெற்ற சனாதிபதித் தேர்தலில் இலங்கையின் 7ஆவது சனாதிபதியாக 51.28% வாக்குகளைப் பெற்று மைத்திரிபால சிரிசேன சனாதிபதியாக 2015.01.09 இல் தெரிவுசெய்யப்பட்டார்.
இலித்தியம் லாக்டேட்டு
இலித்தியம் லாக்டேட்டு (Lithium lactate) என்பது CH3CH(OH)COOLi என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இலித்தியமும் லாக்டிக் அமிலமும் சேர்ந்து இந்த உப்பு உருவாகிறது. படிக உருவமற்று உருவாகும் இவ்வுப்பு நீரில் நன்றாக கரையும்.
தயாரிப்பு
லாக்டிக் அமிலத்தையும் இலித்தியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தினால் இலித்தியம் லாக்டேட்டு உருவாகிறது.
இயற்பியல் பண்புகள்
படிக உருவமற்ற திண்ம உருவில் இலித்தியம் லாக்டேட்டு காணப்படுகிறது. தண்ணீரிலும் கரிமக் கரைப்பான்களிலும் நன்றாக கரையும் தன்மை கொண்டதாகவும் உள்ளது. and organic solvents.
ஒளியியல் மாற்றியப் பண்பை விளக்குகிறது.
சூடுபடுத்தினால் சிதைவடைந்து காரப்பண்பு கொண்ட புகையை வெளியிடுகிறது.
பயன்
உடலில் இருந்து யூரிக் அமிலத்தை வெளியேற்ற ஊக்குவிக்கும் மருந்துகளின் ஒரு பகுதியாக இலித்தியம் லாக்டேட்டு பயன்படுகிறது. உளவியல் நோய்களுக்கெதிரான மருந்துகளிலும் இது பயன்படுகிறது.
மேற்கோள்கள்
பகுப்பு:லாக்டேட்டுகள் பகுப்பு:இலித்தியம் சேர்மங்கள்
நக்கீரன் (இதழ்)
நக்கீரன் சென்னையில் இருந்து வெளியாகும்  தமிழ்  இதழாகும். இதனுடைய முதல் பதிப்பு 1988-ம் ஆண்டு ஏப்ரல் 20-ம் நாள் வெளியானது. நக்கீரன் கோபால் என்றழைக்கப்படும் ஆர். கோபால் இந்த இதழைத் தொடங்கினார்.
இவ்விதழின் பெயர் கே. சுப்பு என்பவரிடம் இருந்து கோபாலால் வாங்கப்பட்டது. 1989-ம் ஆண்டு தேர்தல் கணிப்பினால் புகழ்பெறத்துவங்கியது. அதன்பிறகு சந்தனமரக் கடத்தல் வீரப்பன் உடன் நடந்த உரையாடல்கள், நேர்காணல்கள் காரணமாக இவ்விதழ் பிரபலமானது.
மேற்கோள்கள்
பகுப்பு:செய்தித் தமிழ் இதழ்கள்‎
மணக்காடு அகஸ்தீஸ்வரசுவாமி கோயில்
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மிர்வைஸ் நஸ்ரி
மிர்வைஸ் நஸ்ரி (Mirwais Naziri), ஆப்கானித்தான் அணியின் துடுப்பாட்டக்காரர். இவர் 2008/09 பருவ ஆண்டில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:ஆப்கானித்தான் துடுப்பாட்டக்காரர்கள் பகுப்பு:வாழும் நபர்கள்
டபிள்யூ. ஜி. கிரேஸ்
'''வில்லியம் கில்பர்ட் டபிள்யூ. ஜி. கிரேஸ்' (William Gilbert "W. G." Grace'', சூலை 18, 1848 - அக்டோபர் 23, 1915) என்பவர் இங்கிலாந்து துடுப்பாட்ட அணியின் முன்னாள் மட்டையாளர் ஆவார்.[1] இவர் துடுப்பாட்ட வளர்ச்சியில் மிக முக்கியமான நபராகக் கருதப்படுகிறார். மேலும் துடுப்பாட்டத்தின் வரலாற்றில் சிறந்த மட்டையாளர்களில் ஒருவராகக் கருதப்படுகிறார். இவர் டபிள்யூ.ஜி என பரவலாக அறியப்படுகிறார். இவர் 1865 முதல் 1908 வரையிலான காலகட்டங்களில் 44 சர்வதேச முதல்தர போட்டிகளில் விளையாடினார். அந்த சமயத்தில் இங்கிலாந்து துடுப்பாட்ட அணி, க்லொசெஸ்டெர்ஷைர் மாகாண உள்ளூர் அணி, எம் சி சி, யு எஸ் இ இ ஆகிய அணிகளின் தலைவராக இருந்துள்ளார்.
இவர் வலது கை மட்டையாளர் மற்றும் பந்து வீச்சாளர் ஆவார். இவர் துடுப்பாட்டப் போட்டிகளில் சகலத்துறையராக விளங்கினார். மட்டையாளர், பந்துவீச்சாளர், களவீரரகவும் திகழ்ந்தார். இருந்தபோதிலும் இவர் ஒரு சிறப்பான மட்டையாளராகவே அறியப்படுகிறார். சில புதுமையான மட்டை நுட்பங்களை அறிமுகப்படுத்தினார். பெரும்பாலும் துவக்கவீரராக களம் இறங்கினார்.
இவர் ஒரு துடுப்பாட்ட வீரர்கள் நிறைந்த குடும்பத்தில் இருந்து வந்தவர் ஆவார். இவரின் மூத்த சகோதரர் ஈ. எம். கிரேஸ் மற்றும் இளைய சகோதரர் ஃபிரெட் கிரேஸ் ஆகியோர் 1880 ஆம் ஆண்டில் இங்கிலாந்து துடுப்பாட்ட அணியில் விளையாடினர்.[2] டபிள்யூ. ஜி. கிரேஸ், ஈ. எம். கிரேஸ் மற்றும் ஃபிரெட் கிரேஸ் ஆகிய மூன்று பேரும் இணைந்து தேர்வுத் துடுப்பாட்டத்தில் விளையாடினர். மூன்று சகோதரர்கள் இணைந்து விளையாடுவது அதுவே முதல் முறையாகும். கிரேஸ் துடுப்பாட்டம் தவிர பிற விளையாட்டுகளிலும் பங்கேற்றார். 440 கெஜம் தடை தாண்டும் ஓட்டத்தில் வாகையாளர் ஆவார். மேலும் வாண்டரர்ஸ் காற்பந்துச் சங்கத்திற்காக விளையாடினார். ஓய்வு பெற்ற பிறகு சுருள்வு (விளையாட்டு),குழிப்பந்தாட்டம் போன்ற விளையாட்டுகளில் ஆர்வம் காட்டினார்.
பிறப்பு
டபிள்யூ.ஜி. கிரேஸ் சூலை 18, 1848 இல் டவுனெண்ட், பிரிஸ்டலில் பிறந்தார். ஆகஸ்டு 8 இல் உள்ளூர் கிறித்தவத் தேவாலயத்தில் திருமுழுக்கு பெற்றார். கில்பெர்ட் என்ற பெயரால் குடும்பத்தினரால் அழைக்கப்பட்டார். ஆனால் இவரின் தாயார் மட்டும் இவரை வில்லீ என அழைத்தார். எனவே தான் இவர் டபிள்யூ (வில்லீ) ஜி (கில்பர்ட்) என அழைக்கப்படுகிறார். இவருடைய தந்தை ஹென்றி மில்ஸ் கிரேஸ் மற்றும் தாய் மார்த்தா ஆவர். இவர்கள் இருவரும் நவம்பர் 3, 1831 இல் பிரிஸ்டலில் திருமணம் புரிந்தனர். இவர்களுக்கு மொத்தம் ஒன்பது குழந்தைகள் பிறந்தனர். டபிள்யூ.ஜி. கிரேஸ் எட்டாவது குழந்தை ஆவார். இவருக்கு ஈ. எம் கிரேஸ் உட்பட மூன்று மூத்த சகோதரர்களும், நான்கு சகோதரிகளும் உள்ளனர். இவரின் இளைய சகோதரர் (ஒன்பதாவது குழந்தை) ஃபிரெட் கிரேஸ் 1850 ஆம் ஆண்டு பிறந்தார்.
வெளி இணைப்புகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1848 பிறப்புகள் பகுப்பு:1915 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
அ. பொன்னுசாமி
'''அ. பொன்னுசாமி' (A. Ponnusamy'') என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் ஈரோடு மாவட்டம் பெத்தாம் பாளையத்தினைச் சேர்ந்தவர். பொன்னுசாமி பெருந்துறை கழக உயர்நிலைப் பள்ளியிலும், சென்னையிலுள்ள பச்சையப்பன் கல்லூரி, சர் தியாகராசர் கல்லூரி, இசுடாலின் மருத்துவக் கல்லூரி உள்ளிட்ட கல்வி நிலையங்களில் கல்வி பயின்றுள்ளார். மருத்துவத்தில் முது நிலை பட்டமும் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகத்தின் வேட்பாளராக, 1977ஆம் ஆண்டு மற்றும் 1984 தேர்தல்களில் பெருந்துரை தொகுதியிலிருந்து தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள்
பீசப்பூர் மாவட்டம்
பீசப்பூர் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் பெல்காம் நகரத்தில் உள்ளது.
சான்றுகள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:பிஜாப்பூர் மாவட்டம்
Bijapur fa:بیجاپور ಬಿಜಾಪುರ Bidźapur Биджапур (город) Bijapur Bijapur, Karnataka 比贾布尔
தாம்பரம் வருவாய் பிரிவு
மேற்பார்வை
பகுப்பு:காஞ்சிபுரம் மாவட்டம்
அசந்த்
அசந்த், இந்திய மாநிலமான அரியானாவின் கர்னால் மாவட்டத்தில் உள்ள நகரம்.
அரசியல்
இந்த நகரம் அசந்த் சட்டமன்றத் தொகுதிக்கும், கர்னால் மக்களவைத் தொகுதிக்கும் உட்பட்டது.
மக்கள்
இந்த ஊரில் 41,415 மக்கள் வசிக்கின்றனர். இவர்களில் 54% பேர் ஆண்கள், ஏனையோர் பெண்கள் ஆவர். இவர்களில் 62% மக்கள் கல்வியறிவு பெற்றுள்ளனர்.
சான்றுகள்
பகுப்பு:கர்னால் மாவட்டம் பகுப்பு:அரியானா மாநிலத்திலுள்ள ஊர்களும் நகரங்களும்
கிர்க்லீசு
கிர்க்லீசு பெருநகர் பரோ  (Metropolitan Borough of Kirklees)  இங்கிலாந்தின்  மேற்கு யார்க்சையரில் அமைந்துள்ள ஓர் பெருநகர பரோவாகும். இதன் மக்கள்தொகை 2011 கணக்கெடுப்பின் மதிப்பீட்டின்படி 423,000 ஆகும். இதில் பாட்லி, பிர்ஸ்டால், கிளெக்கீட்டான்,டென்பி டேல், டியூசுபரி, எக்மோன்ட்விக், ஹோல்ம்ஸ்பிர்த், அட்டர்சுபீல்டு, கிர்க்பட்டன், மார்சுடன், மேல்த்தாம், மீர்பீல்டு மற்றும் இசுலைத்வைட்டு ஆகிய குடியிருப்புப் பகுதிகள் அடங்கியுள்ளன. இவற்றில் மிகப் பெரிய குடியிருப்புப் பகுதியாக அட்டர்சுபீல்டு உள்ளது. இப்பெருநகர பரோவின் நிர்வாக மையம் அட்டர்சுபீல்டுலேயே உள்ளது.
1974ஆம் ஆண்டு உருவாக்கப்பட்ட இந்த உள்ளாட்சிப் பரோ   பழங்கதை நாயகன் இராபின் ஊட்டின் கல்லறை  இடமான கிர்க்லீசு பிரியாரியை ஒட்டி பெயரிடப்பட்டுள்ளது. இந்தக் கல்லறை இருந்தவிடத்தில் இன்று கிர்க்லீசு பூங்காப் பண்ணை அமைக்கப்பட்டுள்ளது.
வெளி இணைப்புக்கள்
பகுப்பு:இங்கிலாந்தின் நகரங்கள்
யெசு வங்கி
யெசு வங்கி (English:Yes Bank) என்பது இந்தியாவில் செயற்பட்டுவரும் தனியார்த் துறையைச் சார்ந்த வங்கியாகும். இந்தியாவின் ஐந்தாவது பெரிய தனியார்த் துறை வைப்பகமான இவ்வைப்பகத்தை ரானா கபூர் தொடங்கினார். இந்தியாவின் மூன்றாவது நம்பிக்கையான தனியார் வைப்பகமாக 2014இல், இவ்வைப்பகம் வாக்களிக்கப்பட்டுத் தெரியப்பட்டது.
செயற்பாடுகள்
2014 திசம்பர் 31ஆம் நாள் தரவுகளின்படி, இவ்வைப்பகம் 600 கிளைகளையும் 2000 தன்னியக்கக் காசளிப்புப் பொறிகளையும் கொண்டுள்ளது.
மேற்கோள்கள்
பகுப்பு:இந்திய வங்கிகள்
பிரடெரிக் கர்ரி
பிரடெரிக் கர்ரி (Sir Frederick Currie, 2nd Baronet, பிறப்பு: ஏப்ரல் 18 1823, இறப்பு: நவம்பர் 13 1900), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1845-1846 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரடெரிக் கர்ரி கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1823 பிறப்புகள் பகுப்பு:1900 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
தென்மலை திரிபுரநாதேஸ்வரர் கோயில்
தென்மலை திரிபுரநாதேஸ்வரர் கோயில், தமிழ்நாட்டின் தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் அமைந்த தென்மலை எனும் ஊரில், மேற்கு தொடர்ச்சி மலையடிவாரத்தில், மேற்கு நோக்கி அமைந்த சிவன் கோயிலும், பகைவர் பயம் நீக்கும் பரிகாரத் தலமும் ஆகும். மூலவர் பெயர் திரிபுரநாதேஸ்வரர், அம்மன் பெயர் சிவபரிபூரணியம்மாள். இக்கோயில் பஞ்சபூத தலங்களில் நான்காம் தலமான காற்று தலம் என்று அழைக்கிறார்கள். சங்கரன்கோவில் மண் தலமாகவும், தருகாபுரம் நீர் தலமாகவும், தேவதானம் ஆகாய தலமாகவும், கரிவலம்வந்தநல்லூர் அக்னி தலமாகவும் போற்றப்படுகிறது. இந்த ஐந்து தலங்களையும் ஒரே நாளில் வழிபட்டு வர வாய்ப்பு உள்ளது.
பலன்
இத்தல இறைவனையும் இறைவியையும் வழிபட்டால் புத்திர பாக்கியம் கிடைக்கும். காளகஸ்தியைப் போலவே சர்ப்ப தோஷம் நீங்கும். எதிரிகளின் பலம் குறையும் என்கிறார்கள்.
அமைவிடம்
தென்காசி மாவட்டம் சங்கரன்கோவில் - இராஜபாளையம் சாலையில்  கரிவலம்வந்தநல்லூரிலிருந்து இடது புறம் திரும்பினால் ஆறு கிலோ மீட்டர் தொலைவில் தென்மலை திரிபுரநாதேஸ்வரர் கோயிலை அடையலாம். கரிவலம்வந்தநல்லூரிலிருந்தும், இராஜபாளையம் - தென்காசி சாலையில் உள்ள சிவகிரியிலிருந்தும் தென்மலைக்கு ஆட்டோ வசதி உண்டு. காலை 7 முதல் 10 மணி வரையிலும் மாலை 4 முதல் 7 மணி வரையிலும் கோயில் திறந்து இருக்கும்.
வெளி இணைப்புகள்
பகுப்பு:தென்காசி மாவட்டத்திலுள்ள சிவன் கோயில்கள்
தொழில் முனைவோர்
தொழில் முனைவோர் (Entrepreneur) என்பவர் ஒரு நிறுவனத்திற்கு சொந்தக்காரர் ஆவார். அத்தொழில் முயற்சியில் வரக்கூடிய சிக்கல்களுக்கு தம் துணிகர முயற்சி மற்றும் யோசனையைக் கொண்டு செயல்படும் பொறுப்புடையவராக இவர் திகழ்கிறார். தொழில்முனைவோர் ஆத்மார்த்தமான விருப்பத்துடன் கூடிய தலைவராக இருந்து  நிலம், தொழிலாளி, மற்றும் முதலீடு ஆகியவற்றை இணைத்து சந்தையில் புதிய பொருட்கள் அல்லது சேவைகளை தொடர்ந்து உருவாக்குகிறார். பிரெஞ்சு வார்த்தையான லோன்வோர்ட் என்ற பதத்தை முதன் முதலில் விளக்கியவர் அயர்லாந்து நாட்டை சேர்ந்த ரிச்சர்ட் கண்டில்லோன் என்ற பொருளாதார வல்லுனர் ஆவார். ஆங்கிலத்தில் தொழில் முனைவோர் என்ற பதமானது தனதுஅதீத முயற்சியின் மூலம் நிறுவனத்தை நடத்தி செல்லும்போது ஏற்படும் விளைவுகள் அனைத்திற்கும் பொறுப்பானவரே தொழில் முனைவோர் என்று குறிக்கிறது.
1800 ஆம் ஆண்டில் பிரெஞ்சு பொருளாதார வல்லுநர் ஜீன்-பப்டைசடே தொழில் முனைவோர் என்ற சொல்லுக்கு புது விளக்கம் அளிக்கலாம் என்று நம்பினார். யார் ஒருவர், குறிப்பாக ஒரு ஒப்பந்ததாரர், ஒரு நிறுவனத்தை எடுத்து நடத்துகிறாரோ தொழிலாளிக்கும் முதலீட்டிற்கும் ஒரு பாலமாக இருக்கிறாரோ அவரே தொழில் முனைவோர் என்று அவர் கூறுகிறார்.
தொழில் முனைவுதிறன் என்பது புதிய முயற்சியின் பொழுது அடிக்கடி நிகழும் தோல்வியிலிருந்து மீள்வதாகும். தொழில் முனைவோர் என்ற வார்த்தை நிறுவனர் என்ற சொல்லோடு தொடர்புடையது. பொதுவாக தொழில் முனைவோர் என்ற பதமானது, பொருட்கள் அல்லது சேவைகளை வழங்கி அதன் மூலம் மதிப்புகளை உருவாக்கி சந்தையில் தனக்கென உரிய வாய்ப்பிடத்தை அமைத்து கொள்பவரைக் குறிக்கிறது. தொழில் முனைவோர் சந்தை வாய்ப்புகளைக் கண்டறிந்து தமது மூலதனத்தைத் திறம்பட பயன்படுத்துகிறார். அது மட்டுமல்லாது தன் பகுதியில் நடைபெறும் மாற்றங்களிலும் பங்கெடுத்துக்கொள்கிறார்.
தொழில் முனைவோர்கள் தன்னம்பிக்கையுள்ளவர்களாகவும் தொழில் சார்ந்த சவால்கள் மற்றும் நிதிச் சவால்களை எதிர்கொண்டு வாய்ப்புகளைப் பெறுவதில் ஆர்வமுடன் இருப்பவர்களாகவும் கருதப்படுகின்றனர்.
வியாபார தொழில் முனைவோர்கள் முதலீட்டு சமூகத்தின் முக்கிய அடிப்படையாக பார்க்கப்படுகிறார்கள். ஒரு சில தனிச்சிறப்புடைய தொழில் முனைவோர் "அரசியல் தொழில் முனைவோர்" அல்லது "சந்தை தொழில் முனைவோர்" என்று அழைக்கப்படுகின்றனர். இருப்பினும் சமூகத் தொழில் முனைவோரின் முக்கிய குறிக்கோள் சமூக மற்றும் சூழல் நலனை உருவாக்குவதை உள்ளடக்கியதாகும்.
தொழில் முனைவோர் ஒரு தலைவர்
ஒரு தொழில் முனைவோருக்கு தலைமைப்பண்பு, நிர்வாகத்திறமை மற்றும் குழு உருவாக்கம் போன்ற முக்கிய பண்புகள் இருக்க வேண்டும் என்று ராபர்ட் பி. ரிச்சி கூறுகிறார். இந்த கருத்து ரிச்சர்ட் கண்டில்லோன் என்பவரின் எஸ்ஸை சூர் ல நேச்சர் டு காமெர்ஸ் என் ஜெனெரல் (1755) (Essai sur la nature du Commerce en General) மற்றும் ஜீன் பப்டிச்டே செ என்பவரின் திரீடைசே ஆன் பொலிடிகல் எகானமி  (Treatise on Political Economy)(1803-or 1834) ஆகிய புத்தகங்களில் இருந்து பெறப்பட்டதாகும்.
தொழில் முனைவோர் என்பவர் தேவைகளின் மூலம் எழுகிறார் என்பது மிகுதியாக வழங்கப்படும் பொதுவான ஒரு கருத்து. பல்வேறு வாய்ப்புகள் நிலவுகையில் அவற்றை அனுகூலமாக்கிக் கொள்ள உகந்த நிலையில் இருப்போர் அதனைப் பயன்படுத்துகின்றனர். ஒரு தொழில் முனைவோர் என்பவர் மற்றவர்களை காட்டிலும் தீர்வு வழங்கும் திறனைக் கொண்டவராய் அறியப்படுகிறார். இந்த பார்வையில், தொழில் முனைவோராக விழைவோருக்கு கிடைக்கத்தக்கதாய் இருக்கும் தகவல் விபர விநியோகம் ஒரு புறமும், சமுதாயம் தொழிமுனைவோரை உருவாக்கும் வீதத்தை சூழ்நிலைக் காரணிகள் (மூலதனம் பெறுதல்,போட்டி ஆகியவை) எவ்வாறு பாதிக்கின்றன என்பது இன்னொரு புறமும் ஆய்வு செய்யப்படுவதாய் இருக்கிறது.
இது தொடர்பான விடயத்தில் ஆஸ்திரிய பள்ளியின் புகழ்பெற்ற தத்துவாசிரியரான ஜோசப் சும்பீட்டர் பிரபலமாக அறியப்படுகிறார். தொழில் முனைவோரை படைப்பாளிகளாகக் கண்ட அவரது ”படைப்பாக்கமிக்க அழிப்பு” என்ற பதம் பிரபலமான ஒன்று. தொழில்முனைவினால் ஒரு பொருளோ அல்லது நிறுவனமோ சந்தையில் நுழையும் போது ஏற்படும் மாற்றங்களை இந்தப் பதம் குறிக்கிறது.
தொழில் முனைவோரைப் பற்றிய ஆராய்ச்சிகள்
’ஒரு தொழில் முனைவோர் என்பவர் ஒரு கண்டுபிடிப்பாளர். வேலை செய்யுமிடம் அல்லது சந்தையில் புதிய தொழில் நுட்பங்களைப் புகுத்தி அதன் மூலம் திறன் மற்றும் உற்பத்தியை அதிகரிக்கிறார் அல்லது புதிய பொருட்கள் மற்றும் சேவைகளை உருவாக்குகிறார்’ என்ற கருத்தை சும்பீட்டர் முன்வைக்கிறார். மற்ற கல்வியாளர்களான சே, கேசான் மற்றும் கண்டில்லோன் ஆகியோர் ஒரு தொழில் முனைவோர் என்பவர் உற்பத்தியை ஒருங்கிணைத்து அதன் மூலம் ஏற்படும் பொருளாதார மாற்றத்திற்கு காரணமாகிறார் என்று கூறுகிறார்கள். ஒரு தொழில் முனைவோர் என்பவர் புதிய தீர்வுகளை சிந்தனை செய்யத்தக்க ஒரு சிறந்த, படைப்புத் திறனுடைய மனிதர் என்று ஷக்லே வாதிடுகிறார். இவைகள் தொழில் முனைவோர் களத்தில் காணப்படும் சில விளக்கங்கள் ஆகும். இது களத்தில் காண்பவர்க்கும் கல்வி ஆராய்ச்சியாளர்களுக்கும் இடையே உள்ள புரிதல் இடைவெளியைக் காட்டுகிறது. பெரும்பாலான ஆராய்ச்சிகள் தொழில் முனைவோரின் ஆளுமைக்கூறை நோக்கியே உள்ளது. ஒரு தொழில் முனைவோருக்கு ஆளுமைக்கூறு பண்பு அவசியம் இருக்கவேண்டும் என்றாலும் கூட அவைகள் சூழ்நிலைக் காரணிகளால் பாதிக்கப்படுகிறது என்று கோப் (2001) வாதிடுகிறார். ஷேன் மற்றும் வெங்கட்ராமன் (2000) ஆகியோர், ஒரு தொழில் முனைவோர் என்பவர் வாய்ப்புகளை உணர்ந்து அவற்றைப் பயன்படுத்திக் கொள்பவரே என்று வாதிடுகின்றனர். உக்பசரண் எட் அல் (2000) என்பவரின் கூற்றுப்படி வாய்ப்புகளை உணர்ந்து கொள்வது என்பது தொழில் முனைவோரைச் சார்ந்தது. மேலும் பல்வேறு வகையினர் அவர்களுடைய சொந்த வாழ்க்கைச் சூழல் மற்றும் தொழிலைச் சார்ந்து காணப்படுகிறார்கள் என்று அவர் கூறுகிறார்.
சமூகத் தொழில் முனைவோர்
சமூகத் தொழில் முனைவோர் வியாபார சந்தையில் மேம்பட்ட சரக்கு மற்றும் சேவைகளை சமூகத்திற்கு வழங்கி தனது சமூக அந்தஸ்தை உருவாக்கிக் கொள்வதை குறிக்கோளாகக் கொண்டுள்ளார். அவருடைய முக்கியமான குறிக்கோள் சமூகத்திற்கு நல்ல சேவைகளை வழங்கி சமூகத்தை மேம்படுத்துவதும், மற்றும் லாப நோக்கமில்லாத திட்டங்களை செயல்படுத்துவதும் ஆகும். "சமூகத் தொழில் முனைவோர்கள் தாம் சார்ந்துள்ள சமுதாயத்திற்கு பெரும் பங்காற்றுகிறார்கள். கடினமான சமுதாயப் பிரச்சினைகளுக்கு இவர்கள் அறிவுப்பூர்வமான தீர்வுகளை தங்களுடைய வியாபாரத்தின் அடிப்படையில் காண்கிறார்கள்" என்று சஹ்ரா எட் அல் (2009:519) கூறுகிறார்.
குறிப்புகள்
பகுப்பு:தொழில் முனைவு பகுப்பு:கூகுள் தமிழாக்கம்-வணிகம்
ஷாஹ்பூர் சட்டமன்றத் தொகுதி
அகியாவ் சாகிப் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது ஆரா மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
தொகுதிக்கு உட்பட்ட பகுதிகள்
இந்த தொகுதியில் போஜ்பூர் மாவட்டத்தில் உள்ள பீஹியா, சாஹ்பூர் ஆகிய மண்டலங்கள் சேர்க்கப்பட்டுள்ளன.
அம்சா தாரிக்
அம்சா தாரிக் (Hamza Tariq, பிறப்பு: சூலை 21 1990), கனடா அணியின் குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper), பாக்கிஸ்தான் கராச்சியில் பிறந்த தாரிக் வலதுகைத் துடுப்பாளர், இவர் கனடா தேசிய அணி, கனடா 19இன் கீழ் அணிகளில் அங்கத்துவம் பெறுகின்றார்.
பகுப்பு:கனடியத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள்
இராபர்ட் கிரீன் இங்கர்சால்
இராபர்ட் கிரீன் இங்கர்சால் (Robert G. Ingersoll) 1833 ம் ஆண்டு, ஆகத்து 11ம் தேதி அமெரிக்காவின் நியூயார்க் மகானத்திலுள்ள டிரத்தன் என்ற சிறிய நகரத்தில் பிறந்தார். இவரது தந்தை ஒரு கிறித்தவ சபை போதகராவார். தமது தந்தையின் ஐந்து குழந்தைகளில் இவர் இளையவர். சிறுவயதிலிருந்தே கூரிய சிந்தனைத்திறன் பெற்றவராக திகழ்ந்தார். உயர்கல்விக்குப் பின் சட்டப்படிப்பை பயின்றார். அமெரிக்க உள்நாட்டுப்போரின் போது படைத்தளபதியாக பணியாற்றினார். போர் முடிந்ததும் அரசியலில் நுழைந்தார்.
கோவார் மொழி
கோவார் மொழி, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் யாசின் பள்ளத்தாக்கு, கில்கிட் பகுதியிலுள்ள குப்பிஸ், மேல் சுவாத் பகுதியின் சில இடங்கள் ஆகியவற்றில் பேசப்படும் ஒரு மொழியாகும். அத்துடன் இம் மொழி கில்கிட், குன்சா பகுதிகளின் பிற மொழி பேசும் இடங்களில் இரண்டாம் மொழியாகவும் பயன்பட்டு வருகிறது. ஆப்கானிஸ்தான், சீனா, இந்தியா, தாஜிக்கிஸ்தான் போன்ற நாடுகளிலும், துருக்கியின் இஸ்தான்புல் நகரிலும் இம்மொழி பேசுவோர் குறைந்த அளவில் இருப்பதாகச் சொல்லப்படுகிறது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.
இராபர்ட் கிரீன் இங்கர்சால்
கடவுள் மறுப்பு
கடவுளே இவ்வுலகைப் படைத்தார், சில விதிகளை வகுத்தார், மனிதர்களைப் பலகீனமானவர்களாகவும், அறியாமையில் உழல்பவராகவும் விட்டுவிட்டார் என்பன போன்ற சிந்தனைகளை மறுத்தார். மனிதர்கள் இவ்வுலகில் துன்பப்பட்டாலும், மறுஉலகில் இன்பம் பெறுவர் எனும் நம்பிக்கையையும், துன்பம் மனிதனை தூய்மையாக்கும் போன்ற கோட்பாடுகளை கடுமையாக எதிர்த்தார். அவரது கொள்கைப் பிடிப்பின் காரண்மாகவும், நேர்மையினாலும், திறமையினாலும் இல்லியான்சு மகானத்தின் ஆளுனராகும் வாய்ப்பினைப் பெற்றார். அப்போது அரசியல் தலைவர்களின் பிரதிநிதிகள் இங்கர்சாலை சந்தித்து தங்கள் சமயம் சார்ந்த விமர்சனங்களைத் திரும்பப் பெற்றால் மட்டுமே தங்கள் பெயரை ஆளுநர் பதவிக்கு பரிந்துரைப்போம் என்றனர். அதற்கு அவர் மறுத்துவிட்டதால் ஆளுநர் பதவி அவரை விட்டு சென்றது.
கோவார் மொழி
கோவார் மொழியில், பிற தார்டிக் மொழிகளுடன் ஒப்பிடும்போது கூடுதலான ஈரானிய மொழிகளின் செல்வாக்கு உள்ளது. ஷினா, கோஹிஸ்தானி என்பவை போலன்றிக் குறைந்த அளவு சமஸ்கிருதச் செல்வாக்கே கோவார் மொழியில் காணப்படுகின்றது.
இராபர்ட் கிரீன் இங்கர்சால்
பங்களிப்புக்கள்
மானுட அன்பே உலகிலேயே தலைசிறந்த நெறி என்றார். இறைநம்பிக்கை, போதனை, செபம் இவற்றைவிட மனிதர்களை அன்பு செய்வதே உயர்ந்தது என வாதிட்டார். கடவுளை அன்பு செய்வதைவிட மனிதனை அன்பு செய்வதே முக்கியம் என்றார். மனித குலத்தின் மகிழ்ச்சியே நமது நோக்கம். அதனை நாம் வாழும் இக்காலத்திலேயே முழுமையாக அடைந்துவிட முடியாது, ஆனால் நமது உழைப்பினால் அம்மகிழ்ச்சியை ஓரளவிற்கேனும் மனிதகுலத்திற்கு தரமுடியும் என்று வாதிட்ட இங்கர்சால் அதற்காக தன் வாழ்நாள் முழுவதும் அர்பணித்தார். அவர் 1899ம் ஆண்டு இவ்வுலகை விட்டு மறைந்தார்.
வெளி இணைப்புக்கள்
பகுப்பு:அமெரிக்க எழுத்தாளர்கள் பகுப்பு:1833 பிறப்புகள் பகுப்பு:1899 இறப்புகள் பகுப்பு:அமெரிக்க அறியொணாமையியலாளர்கள்
கோவார் மொழி
பகுப்பு:இந்திய-ஆரிய மொழிகள்
மழைக்காலமும் குயிலோசையும் (நூல்)
மழைக்காலமும் குயிலோசையும் என்பது சு. தியடோர் பாஸ்கரனால் தொகுத்து வெளியிடப்பட்ட ஒரு காட்டுயிர்க் கட்டுரை நூல். இவர் மா. கிருட்டிணனின் காட்டுயிர் பற்றிய கட்டுரைகளைத் தொகுத்து நூலாக வெளியிட்டுள்ளார். இந்நூலி்ல் மா. கிருட்டிணனின் தமிழகத்தில் காணப்படும் பறவைகள், விலங்குகளைப் பற்றிய கட்டுரைகளும் கோட்டோவியங்களும் புகைப்படங்களும் இடம்பெற்றுள்ளன. இந்நூலி்ல் அன்றைய தமிழகத்தில் வழங்கப்பட்ட தமிழ்ப் பெயர்களும் இடம் பெற்றிருக்கின்றன.
பகுப்பு:சு. தியடோர் பாஸ்கரன் நூல்கள் பகுப்பு:சூழலியல் தமிழ் நூல்கள்
கீழக்கோபாலபுரம் ஊராட்சி
கீழக்கோபாலபுரம் ஊராட்சி (Keelagopalapuram Gram Panchayat), தமிழ்நாட்டின் விருதுநகர் மாவட்டத்தில் உள்ள வத்திராயிருப்பு வட்டாரத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1251 ஆகும். இவர்களில் பெண்கள் 616 பேரும் ஆண்கள் 635 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சபினா பார்க் அரங்கம்
சபினா பார்க் மைதானம் யமேக்காவின் கிங்ஸ்டனில் அமைந்துள்ள துடுப்பாட்ட மைதானமாகும். இது கிங்ஸ்டன் துடுப்பாட்டக் கழகத்தின் மைதானமாகும். கிங்ஸ்டணின் உலர் காலநிலையைக் கொண்டப்பகுதியில் அமைந்துள்ள இம்மைதானம் கரிபியாவில் மிக வேகமான விளையாட்டரங்காக காண்ப்பட்டது.
1930 இல் மெல்போன் துடுப்பாட்டக் கழகம் மேற்கிந்திய தீவுகளுக்கு சுற்றுப்பிரயானம் மேற்கொண்டப் போது இம்மைதானம் தேர்வுத் துடுப்பாட்ட மைதானமானது.துடுப்பாட்ட வரலாற்றின் முதல் மும்மைச் சதமான அண்டி சண்டமின் 325 ஒட்டங்கள் இம்மைதானத்தில் இங்கிலாந்து எதிர் மேற்கிந்தியத்தீவுகள் அணிக்கிடையான போட்டியில் பெறப்பட்டது. இம்மைதானத்தில் பெறப்பட்ட சர் கார்பீல்ட் சோர்பசனின் 365 ஓட்டங்கள் 36 ஆண்டுகளாக துடுப்பாட்ட வீரர் ஒருவரால் பெறப்பட்ட அதிகூடிய ஓட்டங்களாக காணப்பட்டது. 30,000 பார்வையாளருக்கான வசதிகளைக் கொண்டுள்ளது. யமேக்காவின் மலைத்தொடர்கள் பின்னணியில் உள்ளதோடு இம்மைதானம் துடுப்பாட்ட மைதானங்களில் அழகிய மைதானங்களில் ஒன்றாகும். 2007 உலகக்கோப்பை துடுப்பாட்ட போட்டிகளின் போது பாகிஸ்தான்,அயர்லாந்து, மேற்கிந்தியத்தீவுகள், சிம்பாப்வே துடுப்பாட்ட அணிகள் பங்குபற்றிய குழு D யின் 6 போட்டிகளையும் ஒரு அரை-இறுதி போட்டியையும் இங்கு நடத்தப்பட்டது.
வெளியிணைப்புகள்
பகுப்பு:துடுப்பாட்ட அரங்குகள்
கே. ஜி. பி. ஞானமூர்த்தி
'''கே. ஜி. பி. ஞானமூர்த்தி''' (K. G. P. Gnanamoorthy) (பிறப்பு மார்ச் 13, 1968) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் விழுப்புரம் மாவட்டம் திருநாவலூர் வட்டம் கருவேப்பிலை பாளையத்தினைச் சார்ந்தவர். 2001ஆம் ஆணடு தமிழ்நாடு சட்டமன்றத் தேர்தலில் திருநாவலூர் தொகுதியில் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:விழுப்புரம் மாவட்ட நபர்கள்
பி. லெனின்
'''பி. லெனின்' (B. Lenin'', பிறப்பு: பீம்சிங் லெனின்) என்பவர் தமிழ், மலையாளம், இந்தி திரைப் படங்களில் பணிபுரியும் ஒரு இந்திய திரைப்பட படத் தொகுப்பாளர், எழுத்தாளர், இயக்குனர் ஆவார். தமிழ்த் திரைப்படப் படைப்பாளியான ஏ. பீம்சிங்கின் மகனான லெனின், உதவி படத் தொகுப்பாளராகத் திரைப்படத் துறையில் நுழைந்தார். பின்னர் மகேந்திரனின் உதிரிப்பூக்கள் (1979) திரைப்படத்தின் மூலம் சுயாதீன படத் தொகுப்பாளராக அறிமுகமானார். 1980 களின் நடுப்பகுதியில், லெனின் தன் நீண்டகால உதவியாளர் வி. டி. விஜயனுடன் இணைந்து பணியாற்றத் தொடங்கினார். இருவரும் எலி மை ஃப்ரெண்ட் என்ற ஆங்கிலத் திரைப்படத்தைத் தவிர தமிழ், மலையாளம், கன்னடம், தெலுங்கு, இந்தி படங்களில் நூற்றுக்கும் மேற்பட்ட திரைப்படங்களில் படத் தொகுப்பு செய்துள்ளனர்.
2017 ஆம் ஆண்டு வரை, லெனின் சிறந்த இயக்கம் மற்றும் சிறந்த படத் தொகுப்புக்கான விருதுகள் உட்பட ஐந்து தேசிய திரைப்பட விருதுகளை பெற்றுள்ளார். 2011ல் இந்திய திரைப்படக் கூட்டமைப்பு தலைவராக இருந்தார். thumb| பி லெனின்
வாழ்க்கை
லெனின் எட்டு குழந்தைகளில் ஒருவராக பொண்டில் ராஜ்புத் குடும்பத்தில் பிறந்தார். இவரது தந்தை ஏ. பீம்சிங் தமிழ் மற்றும் இந்தி திரைப்படங்களில் நன்கு அறியப்பட்ட இயக்குநராக இருந்தார். லெனின் தன் தந்தையின் இணை இயக்குநராக தனது தொழில் வாழ்க்கையைத் தொடங்கினார். மேலும் அவரது பல படங்களுக்கு படத் தொகுப்பில் உதவினார். ஆய்வக நுட்பவியல் மற்றும் ஒலிப் பொறியியல் துறையிலும் அனுபவம் பெற்றவராகவும் ஆனார். உதவியாளராகப் பல திரைப்படங்களில் பணியாற்றியப் பிறகு, லெனின் 1979 இல் மகேந்திரன் இயக்கிய உதிரிப்பூக்கள் என்ற தமிழ்த் திரைப்படத்தின் மூலம் சுயாதீன படத் தொகுப்பாளராக அறிமுகமானார். இவர் ஒரு சுயாதீன படத் தொகுப்பாளராக பணியைத் துவக்கினாலும், பின்னர் இவர் தன் உதவியாளர் வி. டி. விஜயனுடன் தன்னை இணைத்துக் கொண்டார். மேலும் இருவரும் 80 மற்றும் 90 களில் நாயகன், கீதாஞ்சலி, அஞ்சலி, காதலன் உள்ளிட்ட பல படங்களில் இணைந்து பணியாற்றினர். சிறந்த படத்தொகுப்பிற்கான தேசிய திரைப்பட விருதைப் பெற்றனர்.
வெளி இணைப்புகள்
பகுப்பு:1947 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்நாட்டுத் திரைப்படத் தொகுப்பாளர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்த் திரைப்படத் தொகுப்பாளர்கள் பகுப்பு:கேரள மாநில திரைப்பட விருது வென்றவர்கள் பகுப்பு:தமிழக அரசு திரைப்பட விருது வெற்றியாளர்கள்
கிண்கிணி ஓங்கல்
கிண்கிணி ஓங்கல் (Spinner dolphin) என்பது உலகெங்கிலும் வெப்பமண்டல கடற் நீரில் காணப்படும் ஒரு சிறிய ஓங்கில் ஆகும். இது எப்போதும் மகிழ்ச்சியாக கடலில் துள்ளி விளையாடும் காட்சி பிரபலமானது. இது துள்ளி பாயும் போது அதன் நீளமான அச்சில் சுழலக்கூடியது. இது பல் கொண்ட திமிங்கலங்களின் கடல் ஓங்கில் குடும்பத்தைச் சேர்ந்தது.
வகைபிரித்தல்
கிண்கிணி ஓங்கல் இனத்தை 1828 இல் ஜான் கிரே விவரித்தார். இதில் நான்கு கிளையினங்கள் அங்கீகரிக்கப்பட்டுள்ளன அவை:
இந்த கிளையினங்களில் குறிப்பிடுவதை விட அதிக வகைகள் உள்ளதாக தெரிகிறது. வெள்ளை கலந்த வயிற்றால் வகைப்படுத்தப்பட்ட ஒரு கலப்பின வடிவம் கிழக்கு பசிபிக் பகுதியில் வாழ்கிறது. மற்ற குறைவான வேறுபட்ட குழுக்கள் மற்ற பெருங்கடல்களில் வாழ்கின்றன.
இனத்தின் பெயரானது லத்தீன் வார்த்தையான "நீண்ட கொக்கு" என்பதிலிருந்து வந்தது.
விளக்கம்
கிண்கிணி ஓங்கல்கள் மிகச்சிறிய ஒங்கல் வகைகளில் ஒன்று. வளர்ந்த ஓங்கில்கள் பொதுவாக 129-235 செமீ நீளமும், 23-79 கிலோ உடல் எடைவரை இருக்கும். இந்த இனம் ஓங்கல்களுக்கு நீளமான மூக்கும், முக்கோண வடிவ முதுகு துடுப்பும் உள்ளன. கிண்கிணி ஓங்கல்களின் உடலானது பொதுவாக மூன்று வண்ணங்களைக் கொண்டுள்ளது. இதன் முதுகுப் பகுதி அடர் சாம்பலும், பக்கங்களில் வெளிர் சாம்பலிலும், அடிப்பகுதி வெளிர் சாம்பல் அல்லது வெள்ளை நிறத்திலும் இருக்கும். மேலும், ஒரு இருண்ட பட்டை கண்ணிலிருந்து துடுப்புவரை ஓடுகிறது. மேலே ஒரு மெல்லிய, கோடு உள்ளது.
குறிப்புகள்
பகுப்பு:ஓங்கில்கள்
இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2018
இலங்கைத் துடுப்பாட்ட அணி மேற்கிந்தியத் தீவுகளில் 2018 சூன் மாதத்தில் மூன்று தேர்வுத் துடுப்பாட்டகளில் விளையாடியது. 2008 ஆம் ஆண்டிற்குப் பின்னர் இலங்கை அணி முதல் தடவையாக மேற்கிந்தியத் தீவுகளில் விளையாடியது. அத்துடன் கென்சிங்டன் ஓவல் அரங்கத்தில் முதல் தடவையாக விளையாடியது. கென்சிங்டன் ஓவலில் நடைபெறும் ஆட்டம் மேற்கிந்தியத் தீவுகளில் விளையாடப்பட்ட முதலாவது பகல்/இரவு தேர்வுத் துடுப்பாட்டமும் ஆகும். தேர்வு ஆட்டங்களுக்கு முன்னதாக இலங்கை அணி ஒரு மூன்று-நாள் போட்டியிலும் விளையாடியது. தேர்வுத் துடுப்பாட்டத் தொடர் 1–1 என்ற கணக்கில் சமமாக முடிந்தது.
2018 மே 19 இல், மேற்கிந்தியத் தீவுகள் துடுப்பாட்ட வாரியம், மூன்று தேர்வு ஆட்டங்களுக்குப் பதிலாக, இரண்டு தேர்வு ஆட்டங்களும் இரண்டு ஒரு-நாள் போட்டிகளையும் விளையாட அனுமதி கோரியிருந்தது. ஆனால், முதலாவது துடுப்பாட்டப் போட்டி இடம்பெறுவதற்கு முதல் நாள் பன்னாட்டுத் துடுப்பாட்ட அவை (ஐசிசி) மூன்று தேர்வுத் துடுப்பாட்டப் போட்டிகளே நடைபெறும் என உறுதிப்படுத்தியது.
இரண்டாவது தேர்வுப் போட்டியின் மூன்றாம் நாள் ஆட்டம் தொடங்குவதற்கு முன்பாக, புதிய பந்து கொண்டு ஆட நடுவர் எடுத்த முடிவை இலங்கை அணி எதிர்த்தது. தினேஸ் சந்திமல் தலைமையிலான இலங்கை அணி மூன்றாம் நாள் ஆட்டத்தைத் தொடர எதிர்ப்புத் தெரிவித்தது. இதனால் ஆட்டம் 2 மணி நேரம் தடைப்பட்டது. பந்தை சேதப்படுத்தியதாக சந்திமல் மீது ஐசிசி குற்றம் சுமத்தியது. இக்குற்றச்சாட்டுகளை சந்திமல் மறுத்தார். அடுத்த தேர்வுப் போட்டியில் விளையாட ஐசிசி சந்திமல்லுக்குத் தடை விதித்தது. with Chandimal appealing against the decision. மூன்றாவது தேர்வுப் போட்டியில் தலைமை தாங்க சுரங்க லக்மால் தேர்ந்தெடுக்கப்பட்டார்.
அணிகள்
சுற்றுப் பயணம் ஆரம்பிக்கும் நாள் தனஞ்சய டி சில்வாவின் தந்தை கொழும்பில் வைத்துச் சுட்டுக் கொல்லப்பட்டார். இதனால் தனஞ்சய சுற்றுப் பயணத்தில் இருந்து விலகிக் கொண்டார். ஆனாலும், முதலாவது தேர்வுப் போட்டியில் கலந்து கொண்டார்.
வெளி இணைப்புகள்
பகுப்பு:2018 இல் இலங்கை பகுப்பு:2018 இல் விளையாட்டுகள் பகுப்பு:இலங்கையில் துடுப்பாட்டம் பகுப்பு:மேற்கிந்தியத் தீவுகளில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள்
கதிரவ அனல்மானி
கதிரவ அனல்மானி (Pyrheliometer) சூரிய ஒளிவீச்சை நேரடியாக அளக்கப் பயன்படுகிறது. சூரிய ஒளி கருவியிலுள்ள திறப்பு வழியாக நுழைந்து வெப்பமின்னடுக்கை அடைகிறது. அது வெப்பத்தை மின் அலையாக பதிவேற்றுகிறது. குறிப்பலையின் மின்னழுத்தம் வாட்/சதுர மீட்டர் (watts per square metre) என்ற அலகால் குறிப்பிடப்படுகிறது. இதனுடன் சூரியனை நோக்கியே இருக்கும் கருவியும் (solar tracking system) இணைக்கப்பட்டுள்ளது. சூரியக்கதிர்வீச்சு செறிவுஅளவி (pyranometer) என்ற கருவியைப் போன்றே வடிவமைக்கப்பட்டுள்ளது.
தரநிலைகள்
சீர்தரத்துக்கான அனைத்துலக நிறுவனம் (ISO) மற்றும் அனைத்துலக வானிலை நிறுவனம் (World Meteorological Organization) (WMO) ஆகியவையே கதிரவ அனல்மானியின் தரத்தை நிர்ணயிக்கின்றன. கதிரவ அனல்மானிகளுக்கிடையே இடை அளவீடு (intercalibration) எடுக்கப்பட்டு, பெறப்பட்ட சூரிய ஆற்றலின் அளவு கணக்கிடப்படுகிறது. இத்தாலி நாட்டில் தாவோசு நகரிலுள்ள உலக கதிர் இயக்க மையத்தில் (World Radiation Centre) இந்த அளவுகள் 5 ஆண்டுகளுக்கு ஒரு முறை ஒப்பிட்டு பார்க்கப்படுகிறது. இதன் மூலம் அனைத்து நாடுகளும், தங்களுக்குள்ளே சூரிய கதிரியக்க செயல்பாடுகளை ஒப்பிட்டு கொள்கின்றன.
பயன்கள்
கதிரவ அனல்மானிகள் அறிவியல் சார்ந்த, வானிலை சார்ந்த மற்றும் காலநிலை சார்ந்த அளவீடுகளையும், பொருட்களின் தரத்தை ஆராயவும், சூரிய வெப்ப சேகரிப்பான் மற்றும் ஒளிமின்னழுத்திய கருவிகள் செயல்திறனை (efficiency) மதிப்பிடவும் பயன்படுகிறது.
உபயோகிக்கும் முறை
சூரியனை நோக்கியே இருக்கும் கருவியுடன், இவை பயன்படுத்தப்படுகின்றன. சூரிய வட்டத்தை நோக்கி அமைக்கப்பட்டு, சூரியனின் பாதையை நோக்கியே செல்லுமாறு அமைக்கப்பட்டுள்ளன.
மேற்கோள்கள்
பகுப்பு:அளவிடும் கருவிகள் பகுப்பு:வானிலை ஆய்வு அமைப்புகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
குறியியல்
குறியியல் (Semiotics) என்பது குறிகள் பற்றித் தனியாகவும், குறி முறைமைகளில் கூட்டாகவும் ஆய்வு செய்யும் ஒரு துறையாகும். இது குறிகளின் பொருள் எவ்வாறு கடத்தப்படுகிறது (transmit) என்றும், எவ்வாறு விளங்கிக் கொள்ளப்படுகிறது என்பது பற்றிய ஆய்வையும் உள்ளடக்கும். உலகிலுள்ள சிறியதும் பெரியதுமான உயிரினங்கள் எவ்வாறு தமக்கேயுரிய குறியீடுகள் தொடர்பில் முன்கூட்டியே அறிந்துகொண்டு அவற்றுக்குத் தம்மை இசைவாக்கம் செய்து கொள்கின்றன என்பது பற்றியும் சில சமயம் குறியியலாளர்கள் அறிந்துகொள்ள முயல்கிறார்கள்.
சொற்களின் வகைப்பாடு
குறியியலாளர்கள், குறிகளையும் (signs), குறி முறைமைகளையும் (sign systems), அவை தொடர்பான பொருள் (meaning) எவ்வாறு கடத்தப்படுகின்றன என்பதை அடிப்படையாக வைத்து வகைப்படுத்துகிறார்கள். இந்தக் குறிகளின் பொருள் காவிச்செல்லப்படும் வழிமுறையானது, தனிச் சத்தங்கள், அல்லது சொற்களை உருவாக்கப் பயன்படும் எழுத்துக்கள், உணர்வுகளை அல்லது மனப்போக்கை வெளிப்படுத்தும் உடலசைவுகள், சிலசமயங்களில் உடுக்கும் உடை என்பவை போன்ற குறியீடுகளில் (codes) தங்கியுள்ளது. ஏதாவது "ஒன்றை"க் குறிக்கும் ஒரு சொல்லை உருவாக்குவதற்கு, ஒரு சமுதாயம் தங்கள் மொழியிலுள்ள அதன் எளிமையான பொருள் விளக்கம் தொடர்பாகப் பொதுவான கருத்தைக் கொண்டிருக்கவேண்டும். ஆனால் அவ்வாறான சொல், குறிப்பிட்ட மொழியின் இலக்கண அமைப்பு மற்றும் குறியீட்டு வரம்புகளுக்கு உட்பட்டே பொருள் விளக்கத்தைக் கொடுக்கின்றன. குறியீடுகள் (codes), பண்பாடொன்றின் விழுமியங்களை குறித்து நிற்பதுடன், வாழ்வின் ஒவ்வொரு அம்சங்களுக்கும், பல வகையான உட்பொருள்களையும் கொடுக்க வல்லவையான உள்ளன. குறியியலும், தகவல் தொடர்புதொடர்புத் துறையும் (communication) பல அடிப்படைக் கருத்துருக்களைப் பொதுவாகக் கொண்டுள்ளதுடன் அவற்றின் ஆய்வுப் பரப்பும் பல இடங்களில் ஒன்றுடனொன்று பொருந்தி வரையறுக்கப்படாமல் உள்ளது. எனினும், குறியியல், "தொடர்பு" என்ற அம்சத்தைவிட குறிகளின் தனிச்சிறப்பாக்கம் என்பதற்குக் கூடிய அழுத்தம் கொடுப்பதன் மூலம் தொடர்புத் துறையிலிருந்து வேறுபடுகின்றது.